Juletreet!

**Bonifatius** for 1300 år siden…var kanskje den første som hogde tre for å **si noe om Gud**.

Han mente at **formen** på treet fortalte noe Gud. Hvilken form har TREet? Trekantet.

Og vi sier at Gud er treenig. Far, Sønn og Hellig Ånd. Litt rart var det at noen da begynte å ta tre inn i stua og henge det **opp ned**. Hvordan tror dere det ville vært å spikre treet fast i taket?

**For ca 500 år siden**, begynte noen i Tyskland og ta tre inn i stua når det var jul.

Og **for ca 200 år siden** så begynte vi å gjøre det her i Norge.

Trærne man skulle ta inn i stua, skulle være **«eviggrønne»**. Hvilke trær er det som er grønne hele året?

Gran og Furu er de vanligste. Men vi har også noe som heter einer og barlind.

Hvorfor tror dere juletreet skulle være eviggrønt?

Jo det skulle symbolisere «Det evige liv».

Men noen steder der det **ikke var mulig å få gran eller furu**…så da tok noen inn kvister fra andre trær. Eller noen brukte til og med sengestolpen eller sopelimen/kosten.

Og så lenge folk har hatt juletre, så har det vært **pynta**. Det var kaker og kurver med rosiner og nøtter, samt epler og selvsagt stearinlys (pynte med noe av dette). Eplene skulle symbolisere frukten på kunnskapens tre som Adam og Eva spiste.

Men nå kjøper de fleste juletrepynt. Eller kanskje noen av dere har laget noe i barnehagen??

Hva er det dere pynter treet med?

**Juletrefoten**: Korsform. Minner om Jesu død på korset.

**Stjernen i toppen**: Minner oss om stjernen som skinte over stallen der Jesus ble født.

**Lys**: Jesus sier: «Jeg er verdens lys». Jesus er som et lys som skinner i mørket.

**Lenkene**: Minner oss om at vi hører sammen med alle menneskene i hele verden. Og at vi må ta vare på hverandre. Ingen lenker er sterkere enn det svakeste leddet. Slik er det også for jordens mennesker.

**Kulene**: Symboliserer jordkloden vår. Akkurat som en kule er sårbar, er det også med jorda vår. Den må vi vare på.

**Engler:** Ja det var engler på Betlehemsmarkene da Jesus ble født, som sang: «Ære være gud i det høyeste».

**Fugler**: Den hellige Ånd…som ofte viser seg som en due i Bibelen. Eller som spurver, som Jesus pekte på for å vise hvordan Gud bryr seg om alt det skapte.

**Fisk**: Det eldste kristne symbolet

**Flagg**:

 Så som dere ser så forteller både juletreet, og stjerna i toppen, all pynten, og selv juletrefoten, noen om Gud og om Jesus, og det som skjedde i jula, da Gud kom til oss som et lite barn for å være sammen med oss.